2020. gada 11. decembrī Rīkojums Nr. 767

Rīgā (prot. Nr. 82 23. §)

**Par Kārsavas novada pašvaldības nekustamo īpašumu "Štraubes ceļš" un "Zobļevas ceļš" pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā šādus Kārsavas novada pašvaldības īpašumā esošos nekustamos īpašumus:

1.1. nekustamo īpašumu "Štraubes ceļš" (nekustamā īpašuma kadastra Nr. 6894 001 0113) – zemes vienību (zemes vienības kadastra apzīmējums 6894 001 0087) 0,0969 ha platībā un inženierbūvi – ceļu (būves kadastra apzīmējums 6894 001 0087 001) –, zemes vienību (zemes vienības kadastra apzīmējums 6894 001 0111) 2,37 ha platībā, zemes vienību (zemes vienības kadastra apzīmējums 6894 002 0111) 1,69 ha platībā un inženierbūvi – ceļu (būves kadastra apzīmējums 6894 002 0111 001) – Salnavas pagastā, Kārsavas novadā;

1.2. nekustamo īpašumu "Zobļevas ceļš" (nekustamā īpašuma kadastra Nr. 6894 005 0236) – zemes vienību (zemes vienības kadastra apzīmējums 6894 005 0184) 1,13 ha platībā un inženierbūvi – ceļu (būves kadastra apzīmējums [6894 005 0184 001](https://www.kadastrs.lv/buildings/9900314387?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property)) – Salnavas pagastā, Kārsavas novadā.

2. Zemkopības ministrijai šā rīkojuma 1. punktā minētos nekustamos īpašumus:

2.1. izmantot valsts meža apsaimniekošanas un aizsardzības funkcijas īstenošanai;

2.2. bez atlīdzības nodot Kārsavas novada pašvaldībai, ja tie vairs netiek izmantoti šā rīkojuma 2.1. apakšpunktā minētās funkcijas īstenošanai.

3. Zemkopības ministrijai, nostiprinot zemesgrāmatā īpašuma tiesības uz šā rīkojuma 1. punktā minētajiem nekustamajiem īpašumiem:

3.1. norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar lietu tiesībām.

Ministru prezidenta vietā –

Ministru prezidenta biedrs,

tieslietu ministrs J. Bordāns

Zemkopības ministrs K. Gerhards